കൊഴുപ്പ് - വിക്കിപീഡിയ

# കൊഴുപ്പ്

### വിക്കിപീഡിയ, ഒരു സ്വതന്ത്ര വിജ്ഞാനകോശം.

കൊഴുപ്പ് എന്ന് പറയുന്നത് വെള്ളത്തില്‍ ലയിക്കാത്തതും എന്നാല്‍ ഓര്‍ഗാനിക് ലായിനികളില്‍ ലയിക്കുന്നതുമായ ചില പദാര്‍ത്ഥങ്ങളാണ്‌. സസ്യങ്ങളും ജീവികളും കൊഴുപ്പുകള്‍ നിര്‍മ്മിക്കുന്നു. വിവിധതരം കൊഴുപ്പുകള്‍ ഉണ്ട്. കോശ ഭിത്തിതന്നെ നിര്‍മ്മിച്ചിരിക്കുന്നത് ഒരു തരം കൊഴുപ്പ് ഉപയോഗിച്ചാണ്‌ (ഫോസ്ഫോ ലിപിഡുകള്‍).ഘടനാപരമായി കൊഴുപ്പുകള്‍ ഗ്ലിസറോളിന്റേയും കൊഴുപ്പ് അമളത്തിന്റേയും എസ്റ്ററുകള്‍ ആണ്‌. എണ്ണകളും കൊഴുപ്പുകള്‍ തന്നെ. എന്നാല്‍ പലതരം കൊഴുപ്പുകള്‍ പല താപനിലയില്‍ ഖരമായും ദ്രാവകമായും കാണപ്പെടാം. അതിനാല്‍ സാധാരണ ഊഷ്മാവില്‍ ദ്രാവകമായവയെ പൊതുവെ എണ്ണകള്‍ എന്നും ഖരമായിരിക്കുന്നവയെ കൊഴുപ്പുകള്‍ എന്നും പറയുന്നു. കൊഴുപ്പ് ശരീരത്തിനാവശ്യമായ ഊര്‍ജ്ജം നല്‍കുന്നു. ഇത് കോശങ്ങളുടെ സുപ്രധാന ഘടകവുമാണ്.

## [തിരുത്തുക] രാസഘടന

വിവിധ ഫാറ്റി അമ്ലങ്ങള്‍ | ഗ്ലിസറോള്‍ തന്മാത്ര, ചുവന്നത് ഓക്സിജന്‍ ആറ്റം, കറുത്തത് കാര്‍ബണ്‍,വെളുത്തത് ഹൈഡ്രജന്‍ | ട്രൈഗ്ലിസറൈഡ് തന്മാത്രയുടെ രൂപം

പലതരം കൊഴുപ്പുകള്‍ ഉണ്ട്. എല്ലാം ചെറിയ തോതിലുള്ള രാസഘടനയിലെ വ്യത്യാസമുള്ളവയാണ് എങ്കിലും അടിസ്ഥാനപരമായി ഒന്നു തന്നെയാണ്‌. മൂന്ന് ഫാറ്റി അമ്ല തന്മാത്രകള്‍ എസ്റ്ററീകരണം നടന്ന് ഒരു ഗ്ലിസറോള്‍ തന്മാത്രയില്‍ ഒന്നിക്കുമ്പോഴാണ്‌ ഒരു ട്രൈഗ്ലിസറൈഡ് തന്മാത്ര ഉണ്ടാവുന്നത്. ഇതാണ്‌ മൂല കൊഴുപ്പ്. മൂന്ന് ഫാറ്റി അമ്ലങ്ങള്‍ ഏതു വേണമെങ്കിലും ആവാം അതിനനുസരിച്ച് വിവിധ തരം കൊഴുപ്പുകള്‍ രൂപം കൊള്ളുന്നു. [1]

## [തിരുത്തുക] തരം തിരിവ്

1. അണ്‍സാച്ചുറേറ്റഡ് കൊഴുപ്പുകള്‍
2. സാച്ചുറേറ്റഡ് കൊഴുപ്പുകള്‍

പാല്‍ , വെണ്ണ, പാല്‍ക്കട്ടി, പന്നിയിറച്ചി, മാട്ടിച്ചറി, മുട്ട മുതലായവയിലൊക്കെ അടങ്ങിയിരിക്കുന്ന കൊഴുപ്പ് സാച്ചുറെറ്റഡ് ആണ്. മീന്‍, കോഴിയിറച്ചി, സൂര്യകാന്തി എണ്ണ, സോയ, മുതലായവയിലൊക്കെ അടങ്ങിരിക്കുന്നത് അണ്‍ സാച്ചുറേറ്റഡ് കൊഴുപ്പുകള്‍ ആണ്. സാച്ചുറേറ്റഡ് കൊഴുപ്പുകള്‍ വളരെ കൂടുതല്‍ കഴിച്ചാല്‍ രക്തത്തില്‍ കൊളസ്ട്രോളിന്റെ അംശം കൂടുകയും ഹൃദ്രോഗ സാദ്ധ്യത വര്‍ദ്ദിപ്പിക്കുകയും ചെയ്യുന്നു. ആരോഗ്യം നിലനിര്‍ത്താന്‍ കൊഴുപ്പിന്റെ അംശം പൊതുവെ കുറയ്ക്കുകയും, കഴിക്കുന്ന കൊഴുപ്പില്‍ അണ്‍ സാച്ചറേറ്റഡ് കൊഴുപ്പിന്റെ അളവ് വര്‍ദ്ധിപ്പിക്കുകയും ചെയ്യണം.

## [തിരുത്തുക] പ്രമാണാധാരസൂചി

1. ↑ ആര്‍തര്‍ സി., ഗയ്ട്ടണ്‍; ജോണ്‍ ഇ. ഹാള്‍. ടെക്സ്റ്റ് ബുക്ക് ഓഫ് ഹൂമന്‍ ഫിസിയോളജ്, 10th edition (in ഇംഗ്ലീഷ്), W.B. Saunders Company. ISBN 978-0721686776.

| ഈ ലേഖനം അപൂര്‍ണ്ണമാണ്. ഇതു പൂര്‍ത്തിയാക്കുവാന്‍ സഹകരിക്കുക.

Retrieved from "http://ml.wikipedia.org../../../%E0%B4%95/%E0%B5%8A/%E0%B4%B4/%E0%B4%95%E0%B5%8A%E0%B4%B4%E0%B5%81%E0%B4%AA%E0%B5%8D%E0%B4%AA%E0%B5%8D.html"

സൂചിക: അപൂര്‍ണ്ണ ലേഖനങ്ങള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- العربية
- Català
- Česky
- Dansk
- Deutsch
- English
- Esperanto
- Español
- Suomi
- Français
- Italiano
- 日本語
- Basa Jawa
- 한국어
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Slovenčina
- Slovenščina
- Shqip
- Basa Sunda
- Svenska
- தமிழ்
- ไทย
- 中文